संघर्षों की धरती पंजाब खुदकुशियों की धरती कैसे बन गई। संघर्ष, बलिदान, ख़ुदकुशियों की धरती तब बनती है जब इन्सान खुद को अकेला महसूस करने लगता है। ऐसी परिस्थितियों में साहित्य और कविता की ज़िम्मेदारी शुरू होती है। बातों और ख़यालों में रोशनी का होना ज़रूरी है। रचनाकार देश व समाज की आत्मा बुनते हैं। आज रचनाकारों और कलाकारों की जिम्मेदारी है कि वे अपने सृजन को जनता के साथ जोड़ें ताकि वह संघर्षों में अपने आप को अकेला महसूस ना करे। शायरी का काम बंदे को पत्थर व मशीन बनने से बचाना और उसके अहसास को जि़न्दा रखना है।